بیرلشمیش میللت‌لر تشکیلاتی‌نین (بمت) 72-جی عمومی قورولونا قاتیلماق اوچون آمریکانین نیویورک شهرینده اولان جمهورباشقانی رجب طیب اردوغان، ناتو باش کاتیبی یانس استولتنبرگ ایله بیر آرایا گلدی.
مطبوعاتا قاپا‌لی کئچیریلن گؤروشمه، تخمینن 40 دقیقه چکدی.
ایکی آدین، روسیا ایله واریلان اس-400 موشک موقاویله‌سی، سوریه و عراق‌داکی پروسه‌لری دانیشدیغی بیلدیریلیر.
اردوغان، داها سونرا،مینسوتا نماینده‌لر مجلیسی‌نین سوما‌لی منشأ‌لی عضوو ائلخان اوماری قبول ائدیب.
یهودی تشکیلات‌لارین نماینده‌لرینی ده قبول ائدن جمهورباشقانی اردوغان، عراق باش ناظیری حیدر العبادی ایله ایسه تلفوندا گؤروشوب.
پرزیدنت منبع‌لرین‌دن وئریلن معلوماتا گؤره، تلفون دانیشیغیندا ایکیطرف‌لی علاقه‌لره و بؤلگه‌سل‌دکی سون پروسه‌لره دایر فیکیر آلیشوئریشی ائتدی.
عراق کورد بؤلگه‌سل رهبرلیگی‌نین کئچیرمگی پلانلاشدیردیغی رفراندوموندا موذاکیره اولوندوغو گؤروشمه‌ده بو ایستیقامت‌دکی ایصرارین بؤلگه‌ده گرگین‌لیگی آرتیراجاغینا ایشاره ائدیله‌رک، عراقین اراضی بوتؤو‌لوگونون قورونماسی لازیم اولدوغو وورغولانیب.
بو چرچیوه‌ده، عراق فدراتیو عالی محکمه‌سی‌نین رفراندومو ایله ایلگی‌لی اویغولانمانی دایاندیرما قراری آلماسی‌نین مقصده اویغون اولدوغو بیلدیریلدی.
گؤروشمه‌ده، باشدا پ.ک.ک و داعش اولماقلا تروریزمله موباریزه مسئله‌سی ده مذاکیره اولونوب.
پرزیدنت اردوغان، گؤروشمه موناسیبتیله، عراقین باش ناظیری العبادی‌یه، کئچن هفته دیکار-دا دوزنلنن منفور ترور سالدیریسیندا اؤلن‌لر اوچون تسلیتینی چاتدیردی.
